**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 9.775 din 13.02.2020**

***Data publicării pe site: 19.02.2020***

 ***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind instalarea unor stații de încărcare rapidă pentru autoturismele cu propulsie 100% electrică și propulsie hibridă și operarea acestora pentru a asigura folosirea gratuită de către proprietarii de autoturisme cu propulsie electrică şi hibridă,***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***23 februarie 2020*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind instalarea unor stații de încărcare rapidă pentru autoturismele cu propulsie 100% electrică și propulsie hibridă și operarea acestora pentru a asigura folosirea gratuită de către proprietarii de autoturisme cu propulsie electrică şi hibridă”****.*

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***29.02.2020.***

***Pentru informații suplimentare vă stăm la dispoziție la telefon 0265.269571.***

 **p. Secretar general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

 Întocmit,

**ROMÂNIA (nu produce efecte juridice)\***

**JUDEŢUL MUREŞ Inițiator,**

**CONSILIUL LOCAL MUNICIPAL TÂRGU MUREŞ Consilier local,**

**Nr. 9.706 din 13.02.2020** **Biró Csaba Szilveszter,**

 **Kovács Lajos-Alpár**

**Referat de aprobare**

 **privind instalarea unor stații de încărcare rapidă pentru autoturismele cu propulsie 100% electrică și propulsie hibridă și operarea acestora pentru a asigura folosirea gratuită de către proprietarii de autoturisme cu propulsie electrică și propulsie hibridă**

Cu acest proiect Consiliul Local va contribui la încurajarea folosirii autoturismelor cu propulsie electrică. Piața autoturismelor electrice se dezvoltă rapid în întreaga lume. Avantajele sunt multiple, dar cel mai important și benefic ar fi că emisia de noxe a acestora în timpul deplasării este nulă, în cazul autoturismelor hibride fiind redusă, un aspect important, care poate contribui la un mediu sănătos și curat. Asigurarea folosirii gratuite a stațiilor de încărcare este o practică frecventă în țările unde protecția mediului este prioritară, existând exemple și în România, de exemplu, Cluj Napoca.

Printre alte avantaje mai putem enumera:

* există fonduri europene nerambursabile alocate pentru amenajarea stațiilor de încărcare publice;
* creează o imagine a unui oraș modern și adaptabil la schimbările globale;
* arată interesul administrației publice locale față de sănătatea rezidenților;
* îmbunătățește serviciile oferite turiștilor;
* zgomotul produs în mers este mult mai redus decât în cazul mașinilor clasice;
* amplasamentele alese din Anexa 1 sunt ușor accesibile pentru persoanele venite din alte localități.

 **Inițiator**

 **Biró Csaba Szilveszter,**

 **Kovács Lajos-Alpár**

 **PROIECT**

**ROMÂNIA (nu produce efecte juridice)\***

**JUDEŢUL MUREŞ Inițiator,**

**CONSILIUL LOCAL MUNICIPAL TÂRGU MUREŞ Biró Csaba Szilveszter,**

 **Kovács Lajos-Alpár**

#### H O T Ă R Â R E A Nr.\_\_\_\_\_\_\_

####  din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind instalarea unor stații de încărcare rapidă pentru autoturismele cu propulsie 100% electrică și propulsie hibridă, şi operarea acestora pentru a asigura folosirea gratuită de către proprietarii de autoturisme cu propulsie electrică și hibridă**

***Consiliul local al municipiului Târgu Mureş, întrunit în ședință ordinară de lucru,***

**Având în vedere:**

1. Referatul de aprobare nr. 9.706 din 13.02.2020prezentat de domnii consilieri Biró Csaba Szilveszter și Kovács Lajos-Alpár, privind instalarea unor stații de încărcare rapidă pentru autoturismele cu propulsie 100% electrică şi propulsie hibridă, și operarea acestora pentru a asigura folosirea gratuită de către proprietarii de autoturisme cu propulsie electrică şi hibridă.
2. Raportul Direcției economice nr. \_\_\_\_\_\_\_\_\_ din data de \_\_\_\_\_\_\_\_\_\_2020,
3. Raportul Direcției tehnice nr. \_\_\_\_\_\_\_\_\_ din data de \_\_\_\_\_\_\_\_\_\_2020,
4. Raportul Serviciului proiecte cu finanţare internaţională nr. \_\_\_\_\_\_din data de \_\_\_\_\_2020,
5. Raportul Administraţiei domeniului public nr. \_\_\_\_\_\_ din data de \_\_\_\_\_\_\_\_2020.
6. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art.129 alin.1, alin.2, și art.139, alin.1, din OUG.57/ 05.07.2019 privind Codul administrativ,

**H O T Ă R Ă Ș T E :**

**Art. 1.** Se aprobă instalarea unor stații de încărcare rapidă pentru 2-4 autoturisme cu propulsie 100% electrică și hibridă pe domeniul public al Municipiului Târgu Mureș, conform Anexei 1.

**Art. 2.** Se aprobă operarea de către Municipiului Târgu Mureș, prin Administraţia Domeniului Public, a stațiilor de încărcare rapidă pentru a asigura folosirea gratuită a acestora de către proprietarii de autoturisme cu propulsie electrică şi hibridă.

**Art. 3.** Investiţia propusă se va realiza din fonduri proprii sau fonduri europene nerambursabile.

**Art. 4.** Termenul de realizare a prevederilor prezentei hotărâri este de un an de la aprobarea acesteia.

**Art. 5.** Cu ducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Administraţia Domeniului Public, Direcția economică şi Direcția tehnică.

**Art. 6.** În conformitate cu prevederile art. 252, alin.1, lit. c, art.255 din OUG.57/05.07.2019 privind Codul administrativ, și art.3, alin 1 din legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art. 7.** Prezenta hotărâre se comunică:

* Administraţiei Domeniului Public;
* Direcției economice;
* Direcției tehnice.

 **Viză de legalitate**

 **p. Secretarul general al Municipiului Târgu Mureş,**

 **Director executiv D.J.C.A.A.P.L.**

 **Buculei Dianora-Monica**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art.139 – 140 din OUG.57/ 05.07.2019 privind Codul administrativ

**ANEXA 1**

**Privind instalarea stațiilor de încărcare rapidă pentru autoturismele cu propulsie electrică**

Amplasamentele stațiilor de încărcare rapidă pentru autoturismele cu propulsie electrică:

1. Piața Bulgarilor, parcarea de pe locul fostei benzinării;
2. Piața Bolyai, parcarea din scuarul aflat în fața Judecătoriei Mureș;
3. Parcarea din spatele Teatrului Național;
4. Parcarea subterană de sub complexul Luxor.